Sandister Tei

Sandister Tei ghanatar kazetari eta wikilaria da. Wikimedia Ghana User Groupeko sortzailekidea eta boluntario aktiboa da. 2020ko urrian, urteko wikilari izendatu zuen Jimmy Wales Wikipediaren sortzaileak.

 Bizitza 
Akkran jaio zen. Achimota ikastetxean graduatu ondoren, geografia ikasi zuen Ghanako Unibertsitatean. 2013an, Tullow Groupen diru-laguntza irabazi zuen Cardiffko Unibertsitatean kazetaritzako masterra egiteko.

2014an, AJ+ erakundean lan egiten hasi zen. Gero Joy FM eta Citi FM irrati-kateetan lan egin zuen.

2012an sortutako Wikimedia Ghana User Groupen sortzailekidea da. 2018an, re:publica biltzarrean, Akkran, irudikapen-askatasunaren aldeko kanpaina bat abiatu zuen.

2012an, Wikimania biltzarraren antolatzaileekin Afrikari buruzko edukia Wikipedian areagotzeko moduak eztabaidatu zituen. Hurrengo urtean, Wikimaniara joan zen Hong Kongera Afrikako editoreen topaketa formal baten baitan, eta bilera horretara joan zen Ghanako lehen emakume bilakatu zen. 

2020ko urriaren 15ean, Jimmy Walesek urteko wikilari izendatu zuen. COVID-19 pandemia eta bidaia-murrizketak zirela eta, Walesek ezin izan zion saria pertsonalki eman, baina horren ordez Zoom bidez deitu zion.

2021etik Wikimedia Fundazioan lan egiten du.

 Erreferentziak 

 Kanpo estekak 

Kategoria:Akkratarrak
Kategoria:Ghanako kazetariak
Kategoria:Emakume kazetariak
Kategoria:XXI. mendeko kazetariak
Kategoria:Ghanako emakumeak
Kategoria:Wikilariak